

**Inkluzivna kuća Zvono**

Petra Zrinskog 23

31551 Belišće

**GRAD BELIŠĆE**

Trg dr. Franje Tuđmana 1  
31551 Belišće

**NATJEČAJ ZA VOLONTERSKU NAGRADU GRADA BELIŠĆA**

Grad Belišće i Lokalni volonterski centar Zvono povodom Međunarodnog dana volontera 5. prosinca 2021. objavljuju

NATJEČAJ ZA VOLONTERSKU NAGRADU GRADA BELIŠĆA!

Lokalni volonterski centar Zvono i Grad Belišće pozivaju sve organizatore volontiranja – udruge, zaklade, ustanove i institucije da nominiraju kandidate za dodjelu godišnje Volonterske nagrade grada Belišća i to su sljedećim kategorijama:

1. Nagrada za volonterski angažman pojedinca: volonter godine

2. Nagrada za organizaciju - primjer dobre prakse uključivanja volontera

3. Nagrada za školsko volontiranje – doprinos razvoju školskog volontiranja

**Za volontera godine** nominiraju se pojedinci, a nominiraju ih organizacije u kojima volonteri volontiraju najmanje godinu dana. Nagrada se dodjeljuje pojedincima koji su svojim volonterskim angažmanom doprinijeli razvoju zajednice i promovirali volonterstvo u svojoj lokalnoj zajednici sudjelujući u aktivnostima različitih organizacija.

**Nagrada za primjer dobre prakse** uključivanja volontera dodjeljuje se organizaciji koja u lokalnoj zajednici promovira volonterstvo i vrijednosti volonterstva. Organizacije se mogu prijaviti same ili ih mogu prijaviti druge organizacije.

**Nagrada za školsko volontiranje** dodjeljuje se osnovnim i srednjim školama koje razvijaju volonterske programe i promoviraju volonterstvo među učenicima. Nagrada vrednuje volonterski angažman učenika koji doprinosi razvoju lokalne zajednice.

Natječaj je otvoren **do 30.studenog 2021.**